
Iengels 


Iengels (English) is e West-Germoansche toale die ountstoan is in 
Angelsaksisch Iengeland en die nu de meest gebruukte toale is ter weireld. 

't Wordt os eeste toale gebruukt in verschillige soevereine stoatn lik 't 
Verenigd Keunienkryk, de Verenigde Stoatn, Canada, Australia, Ierland, 
Nieuw-Zeeland en e deel Cara'ibische landn. 't Is de derde meest gesprookn 
moedertoale in de weireld, achter Mandareyn Chinees en Spoans. 't Wordt 
styf vele angeleerd os twidde toale en 't is 'n officiele toale van d' 
Europeesche Unie, van vele Commonwealthlandn, van de Verenigde Noaties 
(VN) en ook van vele weireldorganisoasjes. 




Iengels in de weireld: 

| Nationale toale of moedertoale 
| Officiele toale, moa nie van de meerderheid 


Modern Iengels, soms beschreevn lik d' eeste weireldwyde lingua franca, is de belangrykste internationale 
toale vo communicoasje, weetnschap, luchtvoart, amusement, toerisme, radio, diplomatie en in de 
zoaknweireld. D' uutbreidienge van de toale vanof de Britsche eilandn over heel de weireld begost tegoare 
met de groei van't Brits Ryk, en an't ende van de negentienste eeuwe was de toale echt weireldwyd 
verspreid. De toale is dominant in de Verenigde Stoatn en deur zyn groeiende economische en culturele 
invloed, en status van weireldmacht sins de Twidde Weireldoorloge, is de posiesje van de toale weireldwyd 
versterkt. 

E goeie kennisse van Iengels is e vereiste in e deel werkgebiedn en beroepn lik geneeskunde en informatica. 


Woordnschat 














D' Iengelsche toale het e styf grote woordnschat (minimum 500.000 woordn), omda ter dikwils twi woordn 
zyn voe een begrip, e Germoans en e Romoans (voorbeeld freedom en liberty: vrydom). De Germoansche 
woordn wordn't meest gebruukt in't doageliks leevn, de Romoansche synoniemn in officiele geschreevn 
toale. 


Origine van Iengelsche woordn volgens 'n ounderzoek: 

■ Langues d'Oi'l, inclusief Frans en Oudnormandisch: 28,3% 

■ Latyn, inclusief modern weetnschappelik en technisch 
Latyn: 28,24% 

■ Andere germoansche toaln, inclusief Oudiengels: 25% 

■ Grieks: 5,32% 

■ Ounbekend: 4,03% 

■ Ofgeleid van eignnoamn: 3,28% 

■ Overige toaln: minder of 1% 

Spellienge 



Origine van Iengelsche woordn 


By d' Iengelsche spellienge is ter winnig verband tusschn uutsproake 
en schryfwyze. Veertig klankn wordn ip 1120 verschillige maniern geschreevn. 

*;) Zie de Iengelsche uutgoave van Wikipedia. 

Ofbeeldiengn die ier by passn ku je vien in de categorie English language van Wikimedia 
£ Commons. 


Overgenomen van "https://vls.wikipedia.Org/w/index.php?title=lengels&oldid=288880" 


Boovnstoand blad es vo de latste ki veranderd om 19:43 ip 26 dec 2015. 

De tekst is beschikbaar onder de licentie Creative Commons Naamsvermelding-Gejijk delen. Er kunnen aanvullende 
voorwaarden van toepassing zijn. Zie de Gebruiksvoorwaarden voor meer informatie. 

















